**NOTĂ DE FUNDAMENTARE**

**Secţiunea 1.**

**Titlul proiectului de act normativ**

|  |
| --- |
| **Hotărâre a Guvernului** **privind declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național „Autostrada Buzău - Focşani”, aprobarea listei imobilelor proprietate publică a statului, precum și a listei imobilelor proprietate publică a unităților administrativ - teritoriale, care fac parte din coridorul de expropriere al lucrării de utilitate publică de interes național** |

**Secţiunea 2.**

**Motivele emiterii actului normativ**

|  |  |
| --- | --- |
| **2.1.** Sursa proiectului de act normativ | Obiectivul general al proiectului, ca parte din rețeaua TEN-T, este să îmbunătățească competitivitatea economică a României prin dezvoltarea infrastructurii de transport care facilitează integrarea economică în UE, contribuind astfel la dezvoltarea pieței interne prin crearea condițiilor necesare creșterii volumului investițiilor, promovarea transportului durabil și a coeziunii în rețeaua de drumuri europene.  Sectorul de Drum expres Buzău - Focșani face parte din coridorul de drum care va conecta orașul Pașcani de București. Acest coridor leagă sudul țării cu regiunea NE, regiunile istorice Moldova și Bucovina, și unește centre economice importante, generatoare de trafic care justifică realizarea acestui proiect. Conform analizei cu Modelul Național de Transport, dezvoltarea infrastructurii rutiere prin construcția autostrăzii pe acest coridor, va conduce la creșterea traficului rutier prin generarea de noi călătorii și atragerea de noi investiții în ariile urbane.  Autostrada Buzău- Focşani face parte din rețeaua rutieră TEN-T Central, obiectivul fiind, de asemenea, cuprins în Master Planul General de Transport, aprobat prin Hotărârea Guvernului nr. 666/2016, fiind identificat în cadrul Anexei nr. V, Stabilire nevoi de finanțare și reprezintă o prioritate absolută la nivel național, astfel cum rezultă conform analizei cu Modelul Național de Transport, dezvoltarea infrastructurii rutiere prin construcția unei autostrăzi în lungul acestui coridor va conduce la creșterea traficului rutier prin generarea de noi călătorii și atragerea de noi investiții în ariile urbane. |
| **2.2.** Descrierea situaţiei actuale | Cadrul legal în materie de expropriere îl reprezintă Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean şi local, cu modificările și completările ulterioare, precum şi Hotărârea Guvernului nr. 53/2011 pentru aprobarea Normelor metodologice de aplicare a acesteia. Procedurile de expropriere vor fi efectuate de către Compania Naţională de Administrare a Infrastructurii Rutiere - S.A., în calitatea sa de expropriator în numele statului român.  Coridorul facilitează accesul în zona turistică Neamț sau nordul Moldovei. Coridorul se desfășoară la contactul dintre Subcarpații Curburii și Câmpia Română între Ploiești și Mărășești, Culoarul Siretului între Mărășești și Pașcani, Podișul Sucevei între Pașcani și Siret.  Proiectul de drum de clasa tehnică I, se conformează clasificării funcționale europene ERSO, ca Drum cu Flux de Trafic Neîntrerupt. Proiectul cuprinde amenajări și dotări pentru asigurarea acestor funcționalități, la viteze de circulație ridicate și la un nivel superior de siguranță și confort. Proiectul are un impact socio-economic pozitiv prin:   * creșterea gradului de accesibilitate; * reducerea costurilor de exploatare a vehiculelor; * reducerea timpului de parcurs și obținerea de beneficii din valoarea timpului; * grad sporit de siguranță și deci o reducere a numărului din accidente; * reducerea poluării mediului la traversarea localităților, prin dimuarea traficului pe rutele existente.   Viziunea strategică, definită în MPGT, este creșterea mobilității pe rețeaua rutieră TEN-T prinreducerea timpilor de deplasare prin dezvoltarea de proiecte sustenabile, cu impact pozitiv asupra dezvoltării regionale, care, în același timp, respecta reglementarile de mediu.  Astfel, România va fi traversată de două coridoare ale rețelei centrale: Coridorul Orient/Mediteranean de Est și Coridorul Rin – Dunăre. Această rețea centrală, conform obligațiilor asumate de către România, va trebui finalizată până în anul 2030, la nivel de autostradă sau drum expres, în scopul reducerii timpilor de călătorie pe teritoriul României.  Coridorul din care face parte şi tronsonul Buzău - Focşani, conectează sudul ţării cu regiunile istorice Moldova şi Bucovina dar şi cu Ucraina şi Republica Moldova. Coridorul total al are o lungime totală de 429 km şi se desfăşoară între Ploieşti (joncţiunea Dumbrava) şi Siret (graniţa de nord cu Ucraina). Coridorul se desfăsoară la contactul dintre Subcarpaţii Curburii şi Câmpia Română între Ploieşti şi Mărăşeşti. Culoarul Siretului între Mărăşeşti şi Paşcani, Podişul Sucevei între Paşcani şi Siret.  Centrele urbane conectate pe acest coridor sunt: Bucureşti, Ploieşti, Mizil, Buzău, Râmnicu Sărat, Focşani, Mărăşeşti, Adjud, Bacău, Roman, Paşcani, Suceava şi Siret. Coridorul se desfăsoară la contactul dintre Subcarpaţii Curburii şi Câmpia Română între Ploieşti şi Mărăşeşti. Culoarul Siretului între Mărăşeşti şi Paşcani, Podişul Sucevei între Paşcani şi Siret.  Obiectivul coridorului este de a dezvolta un sistem de transport multimodal, de calitate, durabil şi eficent, asigurându-se legătura între Coridorul 3 Bucureşti – Regiunea N-E ( Moldova), Coridorul 1 (Bucureşti – Braşov) şi Coridorul 2 (Bucureşti – Limita teritorial administrativă de Vest a României – ramura Nordică), urmărind ca principal rezultat, reducerea timpului mediu de călătorie pe reţeaua rutieră TEN-T.  Traseul Autostrăzii Buzău – Focşani se va desfăşura între Municipiul Buzău, judeţul Buzău fiind conectat cu traseul Autostrăzii Ploiești – Buzău şi Municipiul Focşani .  Traseul este amplasat pe teritoriul administrativ a doua judeţe:   * judeţul Buzău de la km 0+000 – km 45+455 * judeţul Vrancea de la km 45+455 – km 82+440   Autostrada Buzău – Focşani are în total o lungime de 82,44 km şi este împărțită în 4 loturi:  − Lotul 1 km 0+000 – km 4+600 – Buzău (Autostrada Ploiești - Buzău) - Vadu Pașii (Drum de legătură către DN 2), cu lungimea 4,60 km;  − Lotul 2 km 4+600 – km 35+400 – Vadu Pașii (Drum de legătură către DN 2) – Râmnicu Sărat (DN 22), cu lungimea 30,80 km;  − Lotul 3 km 35+400 – km 71+500 – Râmnicu Sărat (DN 22) – Mândrești Munteni (DN 23), cu lungimea 36,10 km;  − Lotul 4 km 71+500 – km 82+440 – Mândrești Munteni (DN 23) – Focșani Nord (DN 2), cu lungimea 10,94 km.  Indicatorii tehnico – economici ai obiectivului de investiţie " Autostrada Buzău -Focşani **"** judeţele Buzău şi Vrancea,au fost aprobaţi prin Hotărârea Guvernului nr. 130/2022 și nu necesită modificări sau completări la data prezentei.  Pentru realizarea lucrărilor aferente obiectivului de investiții " Autostrada Buzău -Focşani **"**, este necesar a fi expropriată o suprafață de 11.431.437 mp , aferentă unui număr de 8.434 imobile proprietate privată. În acest sens, prin prezentul proiect de act normativ se propune aprobarea declanșării procedurii de expropriere pentru un număr de 8.434 imobile având o suprafaţă totală de 11.431.437 mp, după cum urmează:  1. Suprafața de teren de 10.001.100 mp, aferentă unui număr de 7.237 imobile proprietate privată;  2. Suprafața de teren de 54.273 mp, aferentă unui număr de 760 imobile proprietate privată, pentru efectuarea de lucrări pentru relocarea de utilități. Astfel, utilitățile identificate aparțin următorilor operatori: Telekom, RCS RDS, Romgaz, SDEE Muntenia Nord, Transgaz S.A., Concas S.A. și Distribuție Sud Rețele. Pentru relocarea acestor utilități este necesară ocuparea definitivă a unei suprafețe de teren de 54.273 mp, aferentă unui număr de 760 imobile proprietate privată. În conformitate cu art. 5 alin. (5) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, ”***pentru realizarea lucrărilor de utilitate publică prevăzute la art. 2 alin. (1) lit. a)***, d) şi h), în baza proiectului tehnic pentru relocare utilităţi avizat de expropriator, în termen de 6 luni ***de la data punerii la dispoziţie a terenurilor necesare***, deţinătorii de utilităţi care au reţele amplasate în zona unde se vor desfăşura lucrările de execuţie procedează la eliberarea amplasamentului prin devierea/protejarea reţelelor pe care le deţin. Contravaloarea execuţiei lucrărilor aferente eliberării amplasamentelor va fi suportată de către expropriator.”  În conformitate cu dispozițiile art. 12 alin. (1) din Legea nr. 255/2010, cu modificările și completările ulterioare: ”***Imobilele proprietate privată necesare pentru relocarea utilităţilor***, pentru drumurile tehnologice, drumurile temporare, drumurile ocolitoare, cele necesare gropilor de împrumut pentru asigurarea servituţilor aeronautice, precum şi cele necesare pentru construcţii hidrotehnice speciale şi alte amenajări necesare protecţiei/realizării lucrării publice ***pot fi expropriate şi se supun prevederilor prezentei legi***.” Ținând cont de faptul că suprafața de teren necesară pentru relocarea utilităților, cuprinde imobile proprietate privată, raportat la dispozițiile legale antemenționate, ocuparea definitivă a acestei suprafețe se va realiza prin declanșarea procedurii de expropriere, în acest caz, devenind incidente prevederile art. 5 alin. (1) din Legea nr. 255/2010, cu modificările și completările ulterioare.  Precizăm faptul că pentru demersul relocării de utilități au fost obţinute următoarele avize:   1. Telekom nr. 294/09.09.2020; 2. RCS RDS nr. 1396/20.10.2020; 3. Romgaz nr. 30157/16.12.2020 și 27604/25.10.2021; 4. SDEE Muntenia Nord nr. 30302016080/17.09.2020; 5. Transgaz S.A. nr. 51874/1511/15.09.2020; 6. Concas S.A. nr. 1454/26.04.2021; 7. Distribuție Sud Rețele nr. 315428452/24.08.2020.   Având în vedere avizele antemenționate, prin prezentul proiect de act normativ urmărindu-se ocuparea, prin procedura de expropriere a unei suprafețe de 54.273 mp aferentă unui număr de 760 imobile proprietate privată. De asemenea, faptul că necesitatea relocării acestor utilități este generată de realizarea lucrării de utilitate publică de interes național în domeniul infrastructurii de transport rutier. În lipsa relocării acelor utilități care se regăsesc pe culoarul de expropriere, lucrarea de utilitate publică de inters național nu se poate realiza. În acest sens, expropriatorul, care pentru drumurile de interes național, potrivit legii, este reprezentat de Ministerul Transporturilor și Infrastructurii, prin C.N.A.I.R. – S.A., este nevoit să pună la dispoziția deținătorilor de utilități terenul aferent relocării acestora.  3. Suprafața de teren de 1.376.064 mp, aferentă unui număr de 437 imobile proprietate privată afectate de gropile de împrumut, situate pe raza localităților Ziduri, Rîmnicelu și Valea Rîmnicului, din județul Buzău, și localitatea Sihlea din județul Vrancea pentru care necesară aprobarea declanșării procedurii de expropriere, astfel cum este prevăzut la art. 12 alin. (11) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare: „*Pentru lucrările de utilitate publică de interes naţional prevăzute la art. 2 alin. (1) lit. a),* ***terenurile necesare gropilor de împrumut pot fi expropriate*** *şi se supun prevederilor prezentei legi. După finalizarea lucrărilor, terenurile expropriate pentru asigurarea gropilor de împrumut se transmit potrivit legii, la cerere, unităţilor administrativ-teritoriale pe raza cărora se situează*”.  Procedurile de expropriere vor fi realizate cu respectarea dispozițiilor prevăzute deLegea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, precum şi Hotărârea Guvernului nr. 53/2011 pentru aprobarea Normelor metodologice de aplicare a acesteia. Procedurile de expropriere vor fi efectuate de către Compania Naţională de Administrare a Infrastructurii Rutiere - S.A., în calitatea sa de expropriator în numele statului român.  În conformitate cu art. 5 din Legea nr. 255/2010, expropriatorul a întocmit o documentaţie tehnico – economică cuprinzând coridorul de expropriere stabilit pe baza studiului de fezabilitate în variantă finală şi lista proprietarilor imobilelor care constituie coridorul de expropriere aşa cum rezultă din evidenţele unităţilor administrativ – teritoriale, care cuprinde sumele individuale aferente despăgubirilor estimate de către expropriator pe baza unui raport de evaluare întocmit, având în vedere expertizele întocmite şi actualizate de camerele notarilor publici.  Totodată, prin prezentul proiect de act normativ se propune și aprobarea Listei imobilelor proprietate publică a statului care fac parte din coridorul de expropriere, precum și aprobarea Listei imobilelor proprietate publică a Unităților Administrativ Teritoriale, care fac parte din coridorul de expropriere al lucrării de utilitate publică de interes național „Autostrada Buzău - Focşani”, în conformitate cu prevederile art. 5 alin. (11) lit. a) și b).  Facem mențiunea că prezentul proiect de act normativ urmărește exclusiv aprobarea listei cuprinzând imobilele proprietate publică a statului, urmând ca operațiunea privind schimbarea administratorului asupra acestor imobile, în favoarea reprezentantului administratorului să facă obiectul unui proiect de act normativ distinct față de prezentul proiect.  Totodată, având în vedere dispozițiile art. 5 alin. (11) lit. b) din Legea nr. 255/2010 privind exproprierea pentru cauză de utilitate publică de interes național, județean și local, cu modificările și completările ulterioare prin prezentul proiect de act normativ se urmărește exclusiv aprobarea listei imobilelor proprietate publică a unităților administrativ-teritoriale, care fac parte din coridorul de expropriere, situate pe amplasamentul suplimentar.  Conform art. 28 alin. (1) și (11) din Legea nr. 255/2010, cu modificările și completările ulterioare, imobilele proprietate publică a unităților – administrativ teritoriale trec în proprietate publică a statului și în administrarea expropriatorului în termen de 15 zile de la notificarea expropriatorului, în condițiile legii sau de drept, după expirarea termenului antemenționat. Notificarea către unitățile administrativ – teritoriale este transmisă de către expropriator, ulterior aprobării prin hotărâre a Guvernului a declanșării procedurii de expropriere, respectiv a prezentului proiect de act normativ.  Astfel, în sensul dispozițiilor art. art. 5 alin. (11) lit. b) din Legea nr. 255/2010, cu modificările și completările ulterioare, raportat la faptul că notificarea prevăzută la 28 alin. (1) se realizează după aprobarea Hotărârii Guvernului prin care se declanșează procedura de expropriere și prin care este aprobat amplasamentul lucrării de utilitate publică, respectiv a prezentului proiect de act normativ, operațiunea de înscriere în inventarul centralizat al bunurilor din domeniul public al statului al imobilelor proprietate publică a unităților administrativ – teritoriale afectate de realizarea lucrării de utilitate publică, se va realiza ulterior aprobării hotărârii Guvernului privind declanșarea procedurii de expropriere și după îndeplinirea condițiilor prevăzute de legiuitor la art. 28 alin. (1) și (11) din Legea nr. 255/2010, cu modificările și completările ulterioare.  În sensul celor mai sus menționate, precizăm faptul că prin prezentul proiect de act normativ se urmărește exclusiv aprobarea listei imobilelor proprietate publică a unităților administrativ – teritoriale care se află pe coridorul de expropriere al lucrării de utilitate publică, urmând ca expropriatorul să întreprindă demersurile legale prevăzute de art. 28 alin. (1) și (11) și cele referitoare la înscrierea în inventarul centralizat al bunurilor din domeniul public al statului, ulterior aprobării prezentului proiect de act normativ. |
| **2.3.** Schimbări preconizate | Prin prezentul proiect de act normativ, se propun următoarele:   1. Aprobarea amplasamentului lucrării de utilitate publică de interes național „Autostrada Buzău - Focşani”, prevăzut în anexa nr. 1, la prezenta hotărâre, conform variantei finale a studiului de fezabilitate; 2. Aprobarea declanșării procedurii de expropriere a tuturor imobilelor proprietate privată, care constituie coridorul de expropriere al lucrării de utilitate publică de interes național „Autostrada Buzău - Focşani”, situate pe raza municipiului Buzău și a localităților Vadu Pașii, Cochirleanca, Ziduri, Râmnicelu, Valea Râmnicului, Râmnicu Sărat din județul Buzău, și a localităților Sihlea, Dumbrăveni, Gugești, Slobozia Ciorăști, Milcovul, Răstoaca, Vânători, Odobești și municipiului Focșani din Județul Vrancea 3. Aprobarea listei cuprinzând imobilele proprietate privată supuse exproprierii, proprietarii sau deținătorii acestora, așa cum rezultă din evidențele unităților administrativ teritoriale, precum și sumele individuale estimate de către expropriator, aferente justelor despăgubiri în cuantum total de 35.541,60 mii lei, pentru un număr de 8.434 imobile proprietate privată, în suprafață totală de 11.431.437 mp, reprezenând teren cu sau fără investiții, prevăzută în anexa nr. 2 la prezenta hotărâre. 4. Aprobarea listei imobilelor proprietate publică a statului care fac parte din coridorul de expropriere al lucrării de utilitate publică de interes național „Autostrada Buzău - Focşani”, situate pe raza municipiului Buzău și a localităților Vadu Pașii, Ziduri, Râmnicelu, Valea Râmnicului, Râmnicu Sărat din județul Buzău, și a localităților Sihlea, Dumbrăveni, Gugești, Slobozia Ciorăști, Milcovul, Vânători, Odobești și municipiului Focșani, prevăzută în anexa nr. 3 la prezenta hotărâre. 5. Aprobarea listei imobilelor proprietate publică a unităţilor administrativ-teritoriale, care fac parte din coridorul de expropriere al lucrării de utilitate publică de interes național „Autostrada Buzău - Focşani”, situate pe raza municipiului Buzău și a localităților Cochirleanca, Vadu Pașii, Ziduri, Râmnicelu, Valea Râmnicului, Râmnicu Sărat din județul Buzău, și a localităților Sihlea, Dumbrăveni, Gugești, Slobozia Ciorăști, Milcovul, Răstoaca, Vânători, Odobești și municipiului Focșani, prevăzute în anexa nr. 4 la prezenta hotărâre.   Suma de 35.541,60 mii lei aferentă imobilelor prevăzute în anexa nr. 2 la prezentul proiect de hotărâre a Guvernului, rezultă din raportul de evaluare întocmit în luna ianuarie 2022 de către expertul autorizat ANEVAR Grădinaru Nicolae, nr. legitimatie 12963, valabilă pe anul 2022, în conformitate cu dispozițiile Legii nr. 255/2010, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a acesteia.  Astfel, în conformitate cu dispozițiile legale în materie de expropriere, raportul de evaluare se întocmește avându-se în vedere expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare, coroborate cu prevederile art. 8 alin. (1) din Hotărârea Guvernului nr. 53/2011 pentru aprobarea Normelor Metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean şi local, cu modificările şi completările ulterioare, conform cărora „expertul evaluator […] este obligat să se raporteze la expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare.” |
| **2.4.** Alte informaţii | Planurile cu amplasamentul lucrării au fost avizate de către Oficiul de Cadastru şi Publicitate Imobiliară Buzău și Oficiul de Cadastru şi Publicitate Imobiliară Vrancea, în conformitate cu prevederile Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare și ale Hotărârii Guvernului nr. 53/2011 pentru aprobarea Normelor Metodologice de aplicare a acesteia.  Lista proprietarilor/deținătorilor imobilelor prevăzute în anexa nr. 2, nr. 3 și 4 a fost elaborată pe baza informațiilor furnizate de către unitățile administrativ teritoriale afectate de lucrarea de utilitate publică de interes național și confirmate de către primar prin ștampilă și semnătură.  Precizăm faptul că, o parte din imobilele proprietate privată ce fac obiectul prezentului proiect de act normativ nu au fost înscrise de către proprietari în cartea funciară conform Legii cadastrului şi a publicităţii imobiliare nr. 7/1996, republicată, cu modificările şi completările ulterioare.  Totodată, pentru imobilele care au date incomplete de identificare, respectiv tarla sau parcelă, clarificarea topo-cadastrală a respectivelor imobile se va face la momentul întocmirii documentațiilor cadastrale individuale conform dispozițiilor Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local.  În situaţia în care, în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecţie, se vor respecta prevederile Legii nr. 422/2001 privind protejarea monumentelor istorice, republicată.  În măsura în care unele dintre construcții au destinaţia de locuinţă se va proceda potrivit dispozițiilor art. 29 alin. (2) din Legea nr. 33/1994 privind exproprierea pentru cauză de utilitate publică şi ale Legii nr. 255/2010, cu modificările și completările ulterioare. Uzul, uzufructul, abitaţia şi superficia, precum şi orice alte drepturi reale, cât şi concesionarea şi atribuirea în folosinţă se sting prin efectul exproprierii, titularii acestora având dreptul la despăgubiri în conformitate cu dispoziţiile art. 28 alin. (3) din Legea nr. 33/1994, cu modificările si completările ulterioare și ale Legii 255/2010, cu modificările și completările ulterioare.  Având în vedere dispozițiile art. 3 din Legea nr. 255/2010, cu modificările și completările ulterioare, potrivit cărora, *„pot fi expropriate bunurile imobile proprietate a persoanelor fizice sau persoanelor juridice, cu sau fără scop lucrativ, şi a oricăror alte entităţi, precum şi cele aflate în proprietatea privată a comunelor, oraşelor, municipiilor şi judeţelor, pe care se realizează lucrările de utilitate publică de interes naţional, judeţean şi local”*, față de imobilele cuprinse în anexa nr. 2 la prezentul proiect de act normativ, identificate ca aparținând domeniului privat al UAT–urilor, au fost aplicate procedurile legale antemenționate. În consecință, pentru imobilele antemenționate, nu s-au întreprins demersuri potrivit Ordonanței de urgență a Guvernului nr. 57/2019 privind Codul administrativ, cu completările ulterioare.  Pentru imobilele care fac obiectul prezentului proiect de act normativ și care au categoria de folosință „pădure” și „pășune” se vor respecta prevederile Legii nr. 46/2008 privind Codul silvic, cu modificările și completările ulterioare, iar pentru imobilele care au categorie de folosință „arabil”, scoaterea din circuitul agricol se va realiza cu respectarea art.11 alin. (66) din Legea nr. 255/2010, cu modificările și completările ulterioare, inclusiv cu avizul emis de Agenția Națională de Îmbunatățiri Funciare.  În ceea privesc pozițiile de la nr. crt. 865, 866, 4303, 4308 și 4700, din anexa nr. 2 la prezentul proiect, unde proprietar este Școala Scurtești, Școala Stăncești și Liceul Tehnologic Victor Frunză, precizăm că din documentelor de proprietate/extrasele de carte funciară, atașate prezentului proiect, rezultă că, suprafața necesar a fi exproprietă este în domeniul privat. |

**Secţiunea 3.**

**Impactul socio-economic al proiectului de act normativ**

|  |  |
| --- | --- |
| **3.1.** Descrierea generală a beneficiilor şi costurilor estimate ca urmare a intrării în vigoare a actului normativ | Realizarea Autostrăzii Buzău – Focșani va avea impact favorabil întrucat se vor realiza următoarele deziderate:   * trafic mai sigur și mai puțin congestionat; * deplasări mai fluente și mai rapide; * un impact mai mic asupra climei; * diminuarea disparitaților inter-regionale, precum și a disparitaților în interiorul regiunilor, între mediul urban și rural, între zonele atractive pentru investiții și cele neatractive; * îmbunatățirea accesibilității și mobilității populației, bunurilor și serviciilor, care va stimula o dezvoltare economică durabilă; * crearea de noi locuri de muncă pe perioada execuției lucrărilor, inclusiv în zonele rurale; * creșterea gradului de accesibilitate; * reducerea costurilor de exploatare a vehiculelor; * reducerea timpului de parcurs și obținerea de beneficii din valoarea timpului; * grad sporit de siguranță și deci o reducere a numărului de accidente; * reducerea poluării mediului la traversarea localităților, prin diminuarea traficului pe rutele existente. |
| **3.2.** Impactul social | Finalizarea acestui obiectiv duce la îmbunătățirea condițiilor de transport rutier şi implicit a mediului de afaceri. |
| **3.3.** Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| **3.4.** Impactul macroeconomic | Proiectul de act normativ nu se referă la acest subiect. |
| **3.4.1.** Impactul asupra economiei şi asupra principalilor indicatori macroeconomici  **3.4.2.** Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| **3.5.** Impactul asupra mediului de afaceri | Construcția acestei lucrări prezintă avantaje tehnice, economice şi sociale, având un impact pozitiv asupra așezărilor umane şi a altor obiective colaterale. |
| **3.6.** Impactul asupra mediului înconjurător | Acest proiect de act normativ nu are impact în acest domeniu. |
| **3.7.** Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| **3.8.** Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| **3.9.** Alte informații | Nu au fost identificate. |

**Secţiunea 4.**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

**- mii lei –**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent |  | Următorii 4 ani | | | Media pe 5 ani |
| 1 | 2 | 3 | 4 | 5 | 6 | 7 |
| **4.1.** Modificări ale veniturilor bugetare plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugetele locale |  |  |  |  |  |  |
| (i) impozit pe profit; |  |  |  |  |  |  |
| c)bugetul asigurărilor sociale de stat: |  |  |  |  |  |  |
| (i)contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| **4.2.** Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| d) alte tipuri de cheltuieli |  |  |  |  |  |  |
| **4.3.** Impact financiar, plus/minus, din care: |  |  |  |  |  |  |
| a) bugetul de stat; |  |  |  |  |  |  |
| b) bugetele locale. |  |  |  |  |  |  |
| **4.4.** Propuneri pentru acoperirea creşterii cheltuielilor bugetare |  |  |  |  |  |  |
| **4.5**. Propuneri pentru a compensa reducerea veniturilor bugetare |  |  |  |  |  |  |
| **4.6.** Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| **4.7.** Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |  |  |  |  |  |  |
| * 1. Alte informaţii | Sumele individuale estimate de expropriator, aferente despăgubirilor pentru imobilele proprietate privată constituie coridorul de expropriere al lucrării de utilitate publică de interes național „Autostrada Buzău - Focşani”, aflate pe raza municipiului Buzău și a localităţilor Vadu Paşii, Cochirleasca, Ziduri, Rîmnicelu, Valea Râmnicului și Râmnicu Sărat din județul Buzău și pe raza localităţilor Sihlea, Dumbrăveni, Gugeşti, Slobozia Ciorăşti, Milcovul, Răstoacă, Vânători, Odobeşti și municipiul Focşani din judeţul Vranceasunt în cuantum de 35.541,60 mii lei și se alocă de la bugetul de stat prin bugetul Ministerului Transporturilor și Infrastructurii, în conformitate cu Legea bugetului de stat pentru anul 2022, nr. 317/2021, la capitolul 84.01” Transporturi”, subcapitolul 03 Transport rutier, titlul 61 “Proiecte cu finanțare din sumele aferente componentei de împrumut a PNRR”, art. 61.01 "Transferuri din bugetul de stat către întreprinderi publice și institute naționale de cercetare-dezvoltare pentru susținerea proiectelor aferente PNRR ". | | | | | |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| **5.1.**Măsuri normative necesare pentru aplicarea prevederilor proiectului de act normativ  **a)**acte normative ce vor fi modificate sau abrogate ca urmare a intrării în vigoare a proiectului de act normativ. | După finalizarea procedurilor de expropriere este necesară elaborarea unui proiect de act normativ pentru înscrierea imobilelor obiect al exproprierii în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.  De asemenea, după îndeplinirea condițiilor prevăzute la art. 28 alin. (1) și (11) din Legea nr. 255/2010, cu modificările și completările ulterioare, pentru imobilele proprietate publică a unităților administrativ – teritoriale care se află pe coridorul de expropriere al lucrării de utilitate publică de interes național, este necesară elaborarea unui proiect de act normativ pentru înscrierea acestora, în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului. |
| **5.2.** Impactul asupra legislaţiei în domeniul achiziţiilor publice  **a)**descrierea impactului legislativ  **b)**prezentarea normelor cu impact la nivel operaţional/tehnic | Proiectul de Hotărâre a Guvernului nu se referă la acest domeniu. |
| **5.3.** Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  **5.3.1.** Măsuri normative necesare transpunerii directivelor UE  a)tipul, titlul, numărul şi data directivei UE ale cărei cerinţe sunt transpuse de proiectul de act normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  **5.3.2.** Măsuri normative necesare aplicării actelor legislative ale UE.  a)justificarea necesităţii adoptării măsurilor incluse în proiect în vederea aplicării actului legislativ al UE;  b)tipul, titlul, numărul şi data actului legislativ al UE pentru care se creează cadrul de aplicare. | Proiectul de Hotărâre a Guvernului nu se referă la acest domeniu. |
| **5.4.** Hotărâri ale Curţii de Justiţie a Uniunii Europene | Proiectul de Hotărâre a Guvernului nu se referă la acest domeniu. |
| **5.5.** Alte acte normative şi/sau documente internaţionale din care decurg angajamente asumate | Proiectul de Hotărâre a Guvernului nu se referă la acest domeniu. |
| **5.6.** Alte informaţii | Nu au fost identificate. |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| **6.1.** Informaţii privind neaplicarea procedurii de participare la elaborarea actelor normative | Proiectul de Hotărâre a Guvernului nu se referă la acest domeniu |
| **6.2.** Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de Hotărâre a Guvernului nu se referă la acest domeniu. |
| **6.3.** Informaţii despre consultările organizate cu autorităţile administraţiei publice locale | Proiectul de Hotărâre a Guvernului nu se referă la acest domeniu. |
| **6.4.** Informaţii privind puncte de vedere/opinii emise de organisme consultative constituite prin acte normative | Proiectul de act normativ nu este supus consultărilor comisiilor interministeriale. |
| **6.5.** Informaţii privind avizarea de către  a)Consiliul Legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Proiectul de Hotărâre a Guvernului nu se referă la acest domeniu. |
| **6.6.** Alte informaţii | Nu au fost identificate. |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| **7.1.** Informarea societăţii civile  cu privire la elaborarea proiectului de act normativ | Proiectul prezentului act normativ a îndeplinit procedura prevăzută de Legea nr. 52/2003 privind transparenţa decizională în administraţia publică, republicată. |
| * 1. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de Hotărâre a Guvernului nu se referă la acest domeniu. |
| **7.3.** Alte informaţii | Nu au fost identificate. |

**Secţiunea 8.**

**Măsuri privind implementarea, monitorizarea și evaluarea proiectului de act normativ**

|  |  |
| --- | --- |
| **8.1.** Măsurile de punere în aplicare a proiectului de act normativ | Proiectul de Hotărâre a Guvernului nu se referă la acest domeniu. |
| **8.2.** Alte informaţii | Nu au fost identificate. |

Pentru considerentele de mai sus, am elaborat alăturat proiectul de Hotărâre a Guvernului privind declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național „Autostrada Buzău - Focşani”, aprobarea listei imobilelor proprietate publică a statului, precum și a listei imobilelor proprietate publică a unităților administrativ - teritoriale, care fac parte din coridorul de expropriere al lucrării de utilitate publică de interes național, care, în forma prezentată, a fost avizat de ministerele interesate şi pe care îl supunem spre adoptare.

|  |
| --- |
| **VICEPRIM-MINISTRU,**  **MINISTRUL TRANSPORTURILOR ȘI INFRASTRUCTURII**  **SORIN MIHAI GRINDEANU**  **AVIZĂM:**  **MINISTRUL FINANȚELOR**  **ADRIAN CÂCIU**  **MINISTRUL JUSTIŢIEI**  **MARIAN-CĂTĂLIN PREDOIU**  **MINISTERUL INVESTIȚIILOR ȘI PROIECTELOR EUROPENE**  **IOAN MARCEL BOLOȘ** |
| **SECRETAR DE STAT**  **IONEL SCRIOȘTEANU**  **SECRETAR GENERAL**  **MARIANA IONIȚĂ**  **SECRETAR GENERAL ADJUNCT**  **ADRIAN DANIEL GĂVRUȚA**  **DIRECȚIA AVIZARE**  **DIRECTOR**  **LAURA ELENA ȚOPA**  **DIRECȚIA ECONOMICĂ**  **DIRECTOR**  **LAURA DIANA GÎRLĂ**  **DIRECȚIA GENERALĂ PROGRAME EUROPENE TRANSPORT**  **DIRECTOR GENERAL**  **FELIX ARDELEAN**  **DIRECȚIA INFRASTRUCTURĂ RUTIERĂ ȘI INVESTIȚII**  **MIHAELA MOCANU**  **COMPANIA NAȚIONALĂ DE ADMINISTRARE A INFRASTRUCTURII RUTIERE - S.A.**  **DIRECTOR GENERAL**  **ING. CRISTIAN PISTOL**  **DIRECTOR GENERAL ADJUNCT**  **Bogdan PASCU**     |  |  | | --- | --- | | **DIRECȚIA JURIDICĂ**  **DIRECTOR**  **Andrei FILIPESCU**    **DEPARTAMENT AVIZARE**  **ȘEF DEPARTAMENT AVIZARE**  **Valeriu ZANFIR**  **AVIZAT:**  **Cons. Jur. Diana ANCA** | **DIRECȚIA IMPLEMENTARE PROIECTE**  **DIRECTOR**  **Ing. Otilia NUNCĂ**  **DEPARTAMENT EXPROPRIERI**  **ȘEF DEPARTAMENT**  **Cons. Jur. Ion CUPANACHE**  **BIROUL EXPROPRIERI PENTRU AUTOSTRĂZI/DN/VO-BS**  **ȘEF BIROU**  **Ing. Cristina NICA**  **ÎNTOCMIT:**  **Ing. Loreley CONCAL** | |
|  |